་ཐབ་ཀྱི་དབུས་སུ་སྤྱན་འདྲེན་པ་ཡིན་ནོ་ཞེས་གསུང་ངོ་། །འདི་ལ་བླ་མ་ས་སྐྱ་པ་ཆེན་པོའི་ཞལ་ནས། རང་ཉིད་རྣམ་
པར་རྟོག་པ་དང་བཅས་ཤིང༌། རྟེན་དེ་ཡང་གཉན་པ་ལྟ་བུར་དམིགས་ན། དེ་ལྟ་བུ་འགལ་བ་མེད་གསུང་ངོ་། །འདིར་རྣལ་འབྱོར་གྱི་དབང་ཕྱུག་ཆེན་པོ་དཔལ་བིརླ་པའི་བཞད་པས་ནི། རོ་སྦྱོང་ལུགས་གཉིས་ཡིན་ཏེ། རོ་མཆོད་
གནས་ཀྱི་ཚུལ་དུ་སྦྱང་བ་དང་། ཡོན་བདག་གི་ཚུལ་དུ་སྦྱང་བའོ། །སྔ་མ་ནི། དབང་ཐོབ་ཅིང་དམ་ཚིག་དང་ལྡན་པའི་རྟེན་དེ་ཉིད་ཐབ་ཏུ་སྤྱན་དྲངས་ནས་ལྷར་བསྐྱེད་པ་དེ་ལ་བསྲེག་རྫས་རྣམས་འབུལ་བ་ཡིན་ལ། ཕྱི་མ་
ནི། དབང་མ་ཐོབ་ཅིང་ཐོབ་ཀྱང་དམ་ཚིག་ཉམས་པའི་གང་ཟག་གི་རྟེན་དེའི་སྟེང་དུ་ལྷ་བསྐྱེད་ནས་རྟེན་དེ་ཉིད་མཆོད་རྫས་སུ་འབུལ་བ་ཡིན་ནོ། །དེ་ལ་བླ་མའི་གདུང་ནི་མཆོད་ཡུལ་ཡིན་པས་སྔ་མའི་ལུགས་སུ་བྱས་ལ་ཐབ་ཀྱི་དབུས་
733

སུ་སྤྱན་དྲངས་ལ་ཡན་ལག་བཞི་རྫོགས་ཀྱིས་འཇིག་རྟེན་ལས་འདས་པའི་མེ་ལྷར་བསྐྱེད་ལ། སྦྱིན་སྲེག་གི་ཡོ་བྱད་ཐམས་ཅད་དེ་ལ་དབུལ་བའི་ཚུལ་གྱིས་རིམ་པས་སྦྱང་བར་བྱའོ། །གསུམ་པ་མཆོད་རྟེན་གདབ་པ་ནི། ཉི་མ་དག་
ནི་གསུམ་པ་ན་རྡོ་རྗེ་བསྡུ་བའི་སྔགས་དང་ཕྱག་རྒྱས། རིན་པོ་ཆེ་ལ་སོགས་པའི་སྣོད་དུ་གདུང་རིང་བསྲེལ་གྱི་རུས་པའི་ཕྲེང་བ་མ་ལུས་པ་བསྡུ་བར་བྱ་སྟེ། དེ་ལ་འོ་མ་དང་དྲི་བཟང་པོས་གསང་ཞིང་གཏོར་ནས། གདུང་རུས་རྣམས་
འཇིམ་པ་དང་ཞིབ་ཏུ་བསྲེས་ལ། སློབ་དཔོན་དེའི་གདུང་ལ་མཆོད་རྟེན་གདབ་པ་ཡང་དག་པར་བརྩམ་སྟེ། རབ་ཏུ་གནས་པ་བྱ་བའི་བར་དུ་རྒྱས་པར་བྱ་སྟེ། བླ་མའི་གདུང་བསྲེག་པའི་ཆོ་ག་ལས། དེ་ནས་རུས་བུ་བསྡུས་པ་
རྣམས། །མཁས་པས་བ་ཡི་འོ་མས་དཀྲུ། །འཇིམ་པ་བསྲེས་ལ་ཚ་ཚ་གདབ། །སྙིང་པོ་མཆོད་རྟེན་བརྩིག་པར་བྱ། །ཞེས་གསུངས་སོ། །དེ་ལ་སྔོན་དུ་སྦྱིན་སྲེག་བྱས་ནས་ཕྱིས་ཞག་བདུན་ལ་སོགས་པར། རིང་བསྲེལ་ལ་དབང་
བསྐུར་ཡང་ཉེས་པ་མེད་དོ། །བླ་མ་ལ་སློབ་མས་དེ་ལྟར་བྱ་བ་མི་རིགས་མཉམ་ན། མ་ཡིན་ཏེ། བཅོམ་ལྡན་འདས་ཀྱིས་གསུངས་པས་ཤིན་ཏུ་བསོད་ནམས་ཆེ་བ་ཉིད་ཡིན་ནོ། །སེམས་ཅན་གཞན་རྣམས་ལ་ཡང་དེ་བཞིན་དུ་བྱས་
ནའང་བསོད་ནམས་ཤིན་ཏུ་ཆེའོ། །ད་ནི་རིགས་ལྔའི་བསྟོད་པའི་དོན་བཤད་པར་བྱ་སྟེ། དེ་ལ་གཉིས། མཚམས་སྦྱར་བ། དོན་དངོས་སོ། །དང་པོ་ནི། ཚིག་གི་དེ་མ་ཐག་པ་དམ་ཚིག་གི་ཚོགས་བཤད་པའི་རྗེས་དེ་ནས་ཡིན་

ཉིས་བརྒྱ་ ཞེ་གཅིག་
আ
།ལ། དོན་གྱི་དེ་མ་ཐག་པ་བླ་མ་ལ་བསྙེན་བཀུར་བྱས་པའི་རྗེས་དེ་ནས། སྟོན་པ་བཅོམ་ལྡན་འདས་ལ། བྱམས་པ་ལ་སོགས་པའི་བྱང་ཆུབ་སེམས་དཔའ་ཐམས་ཅད་དང༌། རྡོ་རྗེ་ཕོ་ཉ་མོ་མཁའ་འགྲོ་
མ་ཐམས་ཅད་དང༌། འཁོར་གྱི་དེ་བཞིན་གཤེགས་པ་མི་བསྐྱོད་པ་ལ་སོགས་པ་ཐམས་ཅད་ཀྱིས་རྡོ་རྗེ་ངེས་པར་བརྗོད་པ་གོང་དུ་བཤད་པའི་གསུང་འདི་དག་ཐོས་ནས། རིགས་ལྔ་བདག་མེད་མ་དང་བཅས་པ་ལ་བསྟོད་པའི་ཚིག་འདི་
དག་གསུངས་པའོ། །གཉིས་པ་དོན་དངོས་ལ་བདུན། མི་བསྐྱོད་པ་ལ་བསྟོད་པ། རྣམ་སྣང་ལ། བདག་མེད་མ་ལ། སླར་ཡང་མི་བསྐྱོད་པ་ལ། འོད་དཔག་མེད་ལ། རིན་འབྱུང་ལ། དོན་གྲུབ་ལ་བསྟོད་པའོ། །དང་པོ་
ནི། འགྲོ་བ་རིགས་དྲུག་གི་སེམས་ཅན་ཀུན་གྱི་ཡབ་ཀུན་འགྲོའི་དབང་ཕྱུག་ཐམས་ཅད་ཀྱི་བདག་པོ་ཁྱོད་ཀྱིས་གདུལ་བྱའི་རྒྱུད་ལ་ཡོད་པའི་སྡིག་པ་ཐམས་ཅད་རྣམ་སྦྱོང་བ། ཕུང་པོ་ཁམས་དང་སྐྱེ་མཆེད་ཀྱི་ཆོས་རྣམས་ཐམས་ཅད་
སྣང་ལ་རང་བཞིན་མེད་པར་ཡོངས་སུ་རྟོགས་པའི་རྡོ་རྗེ་མཁའ་འགྲོ་མི་བསྐྱོད་པ་ལ་ཕྱག་འཚལ་བསྟོད་དེ། ངོ་བོ་ཉིད་ལ་ངོ་བོ་ཉིད་ཀྱི་རྒྱའོ། །གཉིས་པ་ནི། སྡང་བས་མནན་པའི་འགྲོ་བ་མི་བསྐྱོད་པའི་རིགས་གཟིགས་
ནས། གདུལ་བྱའི་རྒྱུད་ཀྱི་གཏི་མུག་ཐམས་ཅད་ཟད་པར་བྱ་བའི་ཕྱིར། རིགས་བདག་རྒྱལ་བ་མགོན་པོ་རྣམ་པར་སྣང་མཛད་དེ། སྦྱང་གཞི་གཏི་མུག་དག་པའི་རྡོ་རྗེ་མེ་ལོང་ལྟ་བུའི་ཡེ་ཤེས་ཀྱི་ངོ་བོ་རྣམ་སྣང་ལ་ཕྱག་འཚལ་བསྟོད་
735

དེ། སེམས་ལ་ལུས་ཀྱི་རྒྱའོ། །གསུམ་པ་ནི། འགྲོ་བ་གདུལ་བྱ་ཕལ་བའི་བུད་མེད་རྣམས་འདུལ་བར་གཟིགས་ནས། གང་ཟག་དང་ཆོས་ཀྱི་བདག་མེད་པའི་རྣལ་འབྱོར་མར་གྱུར་གང་དེ་ལ་ཕྱག་འཚལ་ཞིང༌། ངོ་བོ་ཡུམ་ཤེས་
རབ་ཀྱི་ཕ་རོལ་ཕྱིན་ཐུབ་ལ། རྣམ་པ་སྣང་ལ་རང་བཞིན་མེད་པ་བུད་མེད་སྒྱུ་མའི་ཕྱག་རྒྱར་སྟོན་ལ་ཕྱག་འཚལ་ཞིང་བསྟོད་དེ། སྣང་བ་ལ་སྟོང་པའི་རྒྱའོ། །བཞི་པ་ནི། ཉོན་མོངས་པ་གཏི་མུག་གིས་མནན་པའི་འགྲོ་བ་རྣམ་སྣང་
གི་རིགས་གཟིགས་ནས། གདུལ་བྱའི་རྒྱུད་ཀྱི་གཏི་མུག་ཐམས་ཅད་ཟད་པར་མཛད་པ་པོ་རྡོ་རྗེ་སེམས་དཔའ་མི་བསྐྱོད་རྒྱལ་པོ་ཆེ་ནི་རིགས་བདག་སྟེ། སྦྱང་གཞི་ཞེ་སྡང་རྣམ་པར་དག་པ་རྡོ་རྗེ་ཆོས་དབྱིངས་ཡེ་ཤེས་ཀྱི་ངོ་བོ་མི་
བསྐྱོད་པ་ལ་ཕྱག་འཚལ་བསྟོད་དེ། ལུས་ལ་སེམས་ཀྱི་རྒྱའོ། །ལྔ་པ་ནི། ཉོན་མོངས་པ་ང་རྒྱལ་གྱིས་མནན་པའི་འགྲོ་བ་རིན་འབྱུང་གི་རིགས་གཟིགས་ནས། གདུལ་བྱའི་རྒྱུད་ཀྱི་ང་རྒྱལ་ཐམས་ཅད་ཟད་མཛད་པའི་རྟ་མགྲིན་འོད་
དཔག་མེད་རྒྱལ་པོ་ཆེན་པོ་སྟེ་ནི་རིགས་བདག་སྟེ། སྦྱང་གཞི་འདོད་ཆགས་དག་པ་རྡོ་རྗེ་སོ་སོར་རྟོག་པའི་ཡེ་ཤེས་ཀྱི་ངོ་བོ་འོད་དཔག་མེད་ལ་ཕྱག་འཚལ་བསྟོད་དེ། འབྲས་བུ་ལ་རྒྱུའི་རྒྱའོ། །དྲུག་པ་ནི། ཉོན་མོངས་པ་ཆགས་
པས་མནན་པའི་འགྲོ་བ་འོད་དཔག་མེད་ཀྱི་རིགས་གཟིགས་ནས། གདུལ་བྱའི་འདོད་ཆགས་ཐམས་ཅད་ཟད་པར་མཛད་པའི་རྡོ་རྗེ་ཉི་མ་རིན་འབྱུང་རྒྱལ་པོ་ཆེ་རིགས་བདག་སྟེ། སྦྱང་གཞི་སེར་སྣ་དག་པ་རྡོ་རྗེ་མཉམ་པ་ཉིད་ཀྱི་ཡེ་
པའི་ཡེ་ཤེས་ཀྱི་ངོ་བོ་འོང་

আ
།ཤེས་ཀྱི་ངོ་བོ་རིན་འབྱུང་ལ་ཕྱག་འཚལ་བསྟོད་དེ། རྒྱུ་ལ་འབྲས་བུའི་རྒྱའོ། །བདུན་པ་ནི། འགྲོ་བ་ཉོན་མོངས་པ་ཕྲག་དོག་གིས་མནན་པའི་དོན་གྲུབ་ཀྱི་རིགས་གཟིགས་ནས། གདུལ་བྱའི་རྒྱུད་ལ་
ཡོད་པའི་ཕྲག་དོག་ཐམས་ཅད་ཟད་པར་མཛད་པ། བདུན་གྱི་རྒྱལ་པོ་དོན་གྲུབ་རྒྱལ་པོ་སྟེ། བྱ་བ་གྲུབ་པའི་ཡེ་ཤེས་ཐམས་ཅད་ལ་ཁྱབ་པར་གཟིགས་པའི་ངོ་བོ་དོན་ཡོད་གྲུབ་པ་ལ་ཕྱག་འཚལ་བསྟོད་དེ། ངོ་བོ་ཉིད་ལ་ངོ་བོ་ཉིད་ཀྱི་
རྒྱའོ།། ༈ །།སྤྱི་དོན་གསུམ་པ་འཁོར་གྱི་དཀྱིལ་འཁོར་རྗེས་སུ་ཡི་རང་བ་ལ་གཉིས། འཁོར་རྣམས་ཀྱིས་བཅོམ་ལྡན་འདས་ལ་ཆོས་གསུང་པ་ལ་ཡི་རང་བ་དང༌། བརྟག་པའི་མཚན་བསྟན་པའོ། །དང་པོ་ནི། སྟོན་པ་
བཅོམ་ལྡན་འདས་ཀྱིས། འཕགས་པ་མཁའ་འགྲོ་མ་རྡོ་རྗེ་གུར་ཞེས་བྱ་བའི་རྒྱུད་ཀྱི་རྒྱལ་པོ་ཆེན་པོའི་ཆོས་ཕུན་སུམ་ཚོགས་པ་འདི། ཀློག་དང་འདྲ་བའི་ལྗགས་བསྐྱོད་ནས་སྐད་ཅིག་ལ་དེ་སྐད་ཅེས་བཀའ་བསྩལ་བ་ནས། ཐམས་ི
༈ཅད་དང་ལྡན་པའི་འཁོར་ནི། མི་བསྐྱོད་པ་ལ་སོགས་པའི་དེ་བཞིན་གཤེགས་པའི་འཁོར་ཏིལ་གྱི་གང་བུ་དང་མཉམ་པ་དང༌། བྱམས་པ་དང་ཕྱག་ན་རྡོ་རྗེ་དང༌། མངོན་པར་དགའ་བ་ལ་སོགས་དཔའ་བོ་རྣལ་འབྱོར་གྱི་དབང་ཕྱུག་བྱེ་
བ་ཕྲག་བརྒྱད་ཅུ་དང༌། རྡོ་རྗེ་བདག་མེད་མ་དང༌། ཙུན་ད་མ་ལ་སོགས་པའི་རྣལ་འབྱོར་མའི་འཁོར་རི་རབ་ཀྱི་རྡུལ་ཕྲ་རབ་དང་མཉམ་པ་རྣམས་དང༌། འགྲོ་བ་རྒྱུད་ཡོངས་སུ་དག་པ་ས་ཐོབ་པའི་ལྷ་མ་སྲིན་སྡེ་བརྒྱད་དེ། ཚོངས་
ཉིས་བརྒྱ་ ཞེ་གཉིས་

ཀྱེེ་རྡོར་ཆོས་སྐོར་
པ་དང་བརྒྱ་བྱིན་ལ་སོགས་པའི་ལྷ་དང་མི་དངོས་གྲུབ་ཐོབ་པའི་དཔའ་བོ་དང་རྣལ་འབྱོར་མ་དང༌། ཐགས་བཟང་རིས་ལ་སོགས་པའི་ལྷ་མ་ཡིན་དང་། གསེར་མིག་ཅན་ལ་སོགས་པའི་ནམ་མཁའ་ལྡིང་དང༌། ཡུལ་འཁོར་སྐྱོང་
དང༌། ཟུར་ཕུད་པ་ལྔ་པ་དང༌། རབ་དགའ་ལ་སོགས་པའི་དྲི་ཟ་དང༌། བཅས་པའི་ཞེས་པ། ཀླུའི་རྒྱལ་པོ་དགའ་བོ་ལ་སོགས་པ་དང༌། གནོད་སྦྱིན་གྱི་རྒྱལ་པོ་རྣམ་ཐོས་སྲས་ལ་སོགས་པ་དང༌། མིའམ་ཅིའི་རྒྱལ་པོ་ལྗོན་པ་རྟ་
མགོ་ཅན་ལ་སོགས་པ་དང༌། སྲིན་པོའི་རྒྱལ་པོ་ལངྐ་མགྲིན་བཅུ་ལ་སོགས་པ་དང༌། ལྟོ་འཕྱེའི་རྒྱལ་པོ་སྦྲུལ་མགོ་བདུན་པ་ལ་སོགས་པའི་འཁོར་བསམ་གྱིས་མི་ཁྱབ་པ་རྣམས། བཅོམ་ལྡན་འདས་ཀྱིས་གསུང་པ་ལ་མངོན་པར་
དགའ་སྟེ། བསྟོད་ནས་མཆོད་དེ་རྗེས་སུ་ཡི་རང་ངོ་ཞེས་བྱ་བའི་དོན་ཏེ་ལེའུ་བཅོ་ལྔ་པ། ཚིགས་སུ་བཅད་པ་བརྒྱ་དང་གསུམ་གྱིས་རྣམ་པར་བཤད་པའོ།། ༈ །།གཉིས་པ་བརྟག་པའི་མཚན་བསྟན་པ་ནི། འཕགས་པ་
མཁའ་འགྲོ་མ་རྡོ་རྗེ་གུར་ཞེས་བྱ་བའི་རྒྱུད་ཀྱི་རྒྱལ་པོ་ཆེན་པོའི་བརྟག་པ་རྫོགས་སོ་ཞེས་པ་སྟེ། ཚིག་གི་དོན་ནི་སླད་ཀྱི་མཚན་དོན་གྱི་སྐབས་སུ་བཤད་ཟིན་ཏོ། །དེས་ན། རྒྱུད་ཀྱི་རྒྱལ་པོ་འདི་ལ། བརྟག་པ་ནི་གཅིག་དང༌། ལེའུ་
བཅོ་ལྔ། ཤློོ་ཀ་སྟོང་ཕྲག་གཅིག་དང་ཉི་ཤུ་རྩ་ལྔ་བཞུགས་པའི་གཞུང་དོན་མ་ལུས་པ་ཡོངས་སུ་རྫོགས་པ་རྒྱ་ཆེར་བཤད་ཟིན་ཏོ།། ༈ །།འདིར་སྨྲ་པ། ཟབ་དང་རྒྱ་ཆེའི་བཏིང་མཐའ་མི་མངོན་ཟབ་ཡངས་རྒྱུད་སྡེའི་རྒྱ་མཚོ་
738

ཉིས་བརྒྱ་ ཞེ་གསུམ་
আ
།ཆེར། །གོང་མའི་གསུང་རབ་གྲུ་ཆེན་ལེགས་བཙུགས་མཐུན་པའི་ལུང་གིས་བ་དན་འཕྱར། །བཤེས་གཉེན་དེད་དཔོན་མཁས་པའི་རྗེས་ཞུགས་མན་ངག་རླུང་གིས་ལེགས་བསྐྱོད་ནས། །གསུང་རབ་
རིན་ཆེན་གླིང་དུ་ཕྱིན་ཏེ་ལེགས་བཤད་ཡིད་བཞིན་ནོར་བུ་བླངས། །དེ་ལྟའི་རྒྱུད་སྡེ་རྒྱ་མཚོ་ཆེན་པོ་ནས། །རྣམ་གྲངས་བཤད་པའི་ཆུ་ཀླུང་ཇི་སྙེད་དང༌། །ལུང་རིགས་ལྟར་སྣང་ཆུ་ཕྲན་ཀུན་དོར་ཏེ། །རྣམ་བཤད་བདུད་རྩིའི་ཐིགས་
འདི་ཁོ་བོས་རྙེད། །གསུང་རབ་སྙིང་པོའི་རོ་མཆོག་མྱོང་འདོད་རྣམས། །བདུད་རྩིའི་ཐིག་འདི་རོ་འཛིན་སྟེང་བཞོགས་ལ། །དྲང་དོན་ཚིག་གི་ནག་པོ་རྩེགས་པ་དོར། །ལྷ་རྣམས་བདུད་རྩིའི་འཆི་མེད་ཐོབ་གྱུར་ཏེ། །འདོད་ཡོན་
བདེ་བའི་དཔལ་ལ་རྣམ་པར་རོལ། །ནག་པོ་རྩེགས་པའི་དུག་དེ་དབང་ཕྱུག་གིས། །ཟོས་པས་དབང་ཕྱུག་མགྲིན་སྔོན་གྱུར་ཞེས་གྲགས། །རྒྱུད་དོན་བསྟན་པ་ཉིན་བྱེད་ནུབ་པ་དང༌། །བསྒྲུབ་དཀྱིལ་རྒྱུ་སྐར་ཚོགས་རྣམས་དར་དུས་
འདིར། །ལེགས་བཤད་འོད་ཀྱི་སྣང་པ་རབ་སྐྱེ་ཡང༌། །སྐལ་དམན་འབྱུང་པོའི་འདབ་ཆགས་ཇི་ལྟར་དགའ། །དེ་ལྟར་མོད་ཀྱང་རྒྱུད་སྡེའི་པད་ཚལ་དུ། །དོན་གཉེར་རྐང་དྲུག་ལྡན་རྣམས་རབ་ཞུགས་ནས། །རྒྱུད་དོན་སྦྲང་རྩི་
གཤིབ་པར་འདོད་རྣམས་ལ། །ལེགས་བཤད་འོད་ཀྱི་སྣང་བ་འདི་ཀྱེ་འོ། །ཟབ་ཅིང་རྟོགས་དཀའ་གསང་སྔགས་རྡོ་རྗེའི་ཚིག །བྱིས་པའི་བློ་ཡིས་འགྲེལ་པ་བགྱིས་པ་ལ། །ཉེས་པའི་ཚོགས་རྣམས་བླ་མ་ཡིད་དམ་དང༌། །ཆོས་
739

ཀྱེ་རྡོར་ཆོས་སྐོར་
བདག་མཁའ་འགྲོ་རྣམས་ཀྱི་སྤྱན་སྔར་བཤགས། །འདི་བརྩམས་ལས་བྱུང་དགེ་བ་ཀུནྡ་ཟླ་བ་ལྟ་བུར་རབ་དཀར་བ། །གང་ཡིན་དེ་ཀུན་རྒྱུད་དྲུག་འགྲོ་བས་རབ་ཏུ་ཐོབ་ཏེ་རྒྱུད་ཚིམ་ཞིང༌། །རྒྱུད་འདིར་འཇུག་པའི་སྐལ་བ་དང་ལྡན་
སྨིན་གྲོལ་ལམ་རྣམས་ཉམས་བླངས་ཏེ། །ས་ལམ་བསྒྲོད་ནས་སྐུ་བཞི་ཡེ་ཤེས་ལྔ་ཡི་གོ་འཕང་ཐོབ་པར་ཤོག །བདག་ཀྱང་འདི་དང་ཚེ་རབས་ཐམས་ཅད་དུ། །བླ་མ་མཆོག་གི་རྗེས་སུ་ལེགས་བཟུང་ནས། །རྒྱུད་དོན་བསྟན་པ་
གསལ་བར་བྱེད་པ་དང༌། །མཐའ་ཡས་འགྲོ་བའི་དོན་ལ་བརྩོན་པར་ཤོག །རྣམ་དག་རྒྱུད་འདི་གངས་ཅན་ཁྲོད་འདི་རུ། །བསྒྱུར་བྱེད་ལོ་ཆེན་མགོས་....ཁུག་པ་ལྷ་བཙས་དང་མར་པ་...ལོ་ཙཱ་ཆོས་ཀྱི་བློ་གྲོས་དང༌། །བ་རི་.....ལོ་ཙཱ་བ་རིན་ཆེན་
གྲགས་པ་མལ་ལོ་...བློ་གྲོས་གྲགས་ལ་སོགས་....སྤུ་རངས་ལོ་ཆུང་གྲགས་འབྱོར་ཤེས་རབ་ཀྱིས་འགྱུར། མཁས་རྣམས་ཀྱིས། །བསྒྱུར་ཅིང་ཞུས་ཏེ་གཏན་ལ་ཕབ་མོད་ཀྱི། །རྡོ་རྗེ་འཆང་དབང་མི་ཡི་གཟུགས་བཟུང་བ། །བླ་ཆེན་ཤཱཀྱ་ཡེ་ཤེས་ལོ་ཙཱ་
བས། །སྔ་ཕྱིར་བར་གསུམ་བསྒྱུར་ཅིང་བཤད་པ་ལས། །ཕྱི་མའི་འགྱུར་ཉིད་ལེགས་པར་འདིར་བཤད་དོ།། ༈ །།འཕགས་པ་མཁའ་འགྲོ་མ་རྡོ་རྗེ་གུར་ཞེས་བྱ་བའི་རྒྱུད་ཀྱི་རྒྱལ་པོ་ཆེན་པོའི་རྣམ་པར་བཤད་པ་རྡོ་རྗེ་གུར་
རྣམ་པར་རོལ་པ་ཞེས་བྱ་བ་འདི་ནིཾ། རྣལ་འབྱོར་གྱི་དབང་ཕྱུག་ཆེན་པོ་དཔལ་བིརྻ་པ་དང༌། གྲུབ་ཆེན་ཌོ་བྷི་ཧེ་རུ་ཀ་གཉིས་ནས་ལེགས་པར་བརྒྱུད་པའི་མན་ངག་གིས་བརྒྱན་ཏེ་མཛད་པའི་རྗེ་བཙུན་ཆེན་པོའི་རྣམ་འགྲེལ་གུར་བརྒྱན་
740

আ
།བསྡུས་དོན་དང་བཅས་པ་གཞིར་བཞག་ཅིང༌། གཞུང་གི་དོན་རྣམས་རྗེ་ས་སྐྱ་པ་ཆེན་པོའི་མཆན་དང༌། དཀར་ཤཱཀྱ་གྲགས་ཀྱི་མཆན་དང་གཉིས་ལ་བརྟེན་ཏེ། བླ་མ་གོང་མ་རྣམས་ཀྱི་གསུང་རབ་དུ་མ་
དང༌། སློབ་དཔོན་ལྷའི་རིགས་ཀྱི་བློ་གྲོས་ཆེན་པོས་བཀའ་འགྲེལ་ལའང་ཅུང་ཟད་བརྟེན་ཅིང༌། ཁྱད་པར་རབ་འབྱམས་གཞུང་ལུགས་སྨྲ་བ་ལ་མི་འཇིགས་པའི་སྤོབས་པ་མངའ་ཞིང༌། དཔལ་ལྡན་ས་སྐྱ་པའི་བསྟན་པ་འཛིན་པ་ལ་
གཞན་དྲིང་མི་འཇོག་པ། འཇམ་པའི་དབྱངས་དང་གཉིས་སུ་མེད་པའི་དཔལ་ལྡན་བླ་མ་དམ་པ་བྱམས་པ་ནམ་མཁའ་རྒྱལ་མཚན་གྱི་ཞབས་རྡུལ་དྲི་མ་མེད་པ་ལ། _ཡན་ལག་མཆོག་གིས་གུས་པས་བླངས་ཏེ་བཏུགས་ནས། _རྒྱུད་
གསུམ་མན་ངག་དང་བཅས་པའི་གསུང་གི་བདུད་རྩི་མཐུང་པའི་བཀའ་དྲིན་ལས་བརྙེད་ནས། ལྡོང་གི་རིགས་སུ་སྐྱེས་ཞིང་གཤིན་རྗེ་གཤེད་ཀྱི་རྣལ་འབྱོར་པ་སྨོན་ལམ་གྱི་མིང་ཙམ་འཛིན་པས། ས་སྐྱོང་ཞེས་པ་ཤིང་མོ་བྱའི་ངོ
ལོ། ཧོར་ཟླ་གཉིས་པའི་དཀར་ཕྱོགས་ཀྱི་དགའ་བ་གཉིས་པའི་ཚེས་ལ། གཟའ་སྐར་བཟང་བའི་ཚེ། བསམ་གཏན་གླིང་གི་ཆོས་གྲྭ་ཆེན་པོར་